वीर गणेशमान स्मृति बुद्धिचाल वैशाखमा
 वीर गणेशमान सिंहको स्मृतिमा नवौं राष्ट्रिय खुला गणेशमान सिंह स्मृति बुद्धिचाल प्रतियोगिता वैशाख १४ देखि १९ सम्म हुने भएको छ ।
काठमाडौँ —  वीर गणेशमान सिंहको स्मृतिमा नवौं राष्ट्रिय खुला गणेशमान सिंह स्मृति बुद्धिचाल प्रतियोगिता वैशाख १४ देखि १९ सम्म हुने भएको छ ।नेपाल लोकतान्त्रिक खेलकुद संघ र ललितपुर स्पोर्ट्स क्लबको संयुक्त आयोजनामा हुने बुद्धिचाल प्रतियोगिताका विजेताले एमएडब्लू इन्टरप्राइजेज प्रालिको उत्पादन सलुटो यामाहा मोटरसाइकल प्राप्त गर्नेछन् । उपविजेताले ८० हजार, तेस्रो हुनेले ५० हजार र चौथो हुनेले ३० रुपैयाँप्राप्त गर्नेछन् ।विश्व बुद्धिचाल महासंघ (फिडे), राष्ट्रिय खेलकुद परिषद, वाग्मती खेलकुद बिकास परिषद्, नेपाल बुद्धिचाल महासंघको तत्वावधानमा हुने प्रतियोगितामा ३४ राष्ट्रिय खेलाडी पनि प्रतिस्पर्धा हुनेछन् । कुल ६ लाख ५३ हजार ९ सय रुपैयाँ पुरस्कार जित्नेछन् । लिगकम नकआउटका आधारमा खेलाइने प्रतियोगिताको संयोजक राजु ताम्राकारले जानकारी गराए । सात चरणको लिग खेलपछि शीर्ष चार खेलाडी सुपर नकआउटमा प्रवेश गर्नेछन् भने बाँकी खेलाडी लिगको पुरस्कारको प्रतिस्पर्धा गर्नेछन् । सुपर लिगमा पहिलो हुनेले २५ हजार, दोस्रोले १५ हजार, तेस्रोले १० हजार पाउनेछन् । चौथोदेखि बीसौं स्थानमा रहनेले पनि नगद पुरस्कार प्राप्त गर्नेछन् ।महिला विजेताले १० हजार, दोस्रोले ८ हजार, तेस्रोले ७ हजार प्राप्त गर्नेछन् । उत्कृष्ट भेट्रान, उत्कृष्ट रेटेड (१८०० मुनि र २००० मुनि वरीयता), उत्कृष्ट यू–१९, उत्कृष्ट स्थानीयले ५–५ हजार पाउने भएका छन् भने अनरेटेड विजेताले ७ हजार र दोस्रोले ५ हजार प्राप्त गर्नेछन् ।प्रतियोगितामा एफएम, एएफएम, एआईएम, सीएम, एसीएम, डब्लूएफएम, वर्तमान नेपाल च्याम्पियन, पूर्व नेपाल च्याम्पियन, महिला नेपाल च्याम्पियनलगायत शीर्ष रेटेड र नयाँसहित दुई सय खेलाडीको सहभागिता रहने ताम्राकारले जानकारी बताए ।प्रतियोगिताका क्रममा नेपाली चेसमा लामो समय योगदान पुर्‍याएका दुई खेलकर्मीलाई सम्मान गरिने बुद्धिचालका निर्देशक हेराकाजी महर्जनले जानकारी गराए ।